Այժմ դիմենք այսպես կոչված գիսավորաձև (կոմետար) միգամածություններին, որոնց լուսավորման պրոբլեմը մինչև այժմ էլ հանելուկային է: Երկար ժամանակ գիսավորաձև միգամածությունները համարվում էին անդրադարձնող, սակայն 1954 թվականին Համբարձումյանը ուշադրություն դարձրեց այն փաստի վրա, որ այդ միգամածությունները կապված են T Ցուլի տիպի անկանոն-փոփոխական աստղերի հետ, որոնք բնորոշ են իրենց երիտասարդությամբ (1-10 միլիոն տարի), ինչպես նաև ուլտրամանիշակագույն ուժեղ ճառագայթումով, որի բնույթը մինչև այժմ պարզ չէ: